ทริปเที่ยวเชี่ยงใหม่หลังช่วงปีใหม่นั้น  ผมกับเพื่อนแวะนอนที่พิษณุโลกคืนนึง  ไหน ๆ แวะมาแล้วก็เลยขอเดินเที่ยวสักหน่อยบริเวณไนท์บาซ่าร์  แล้วก็มาเจอร้านนี้เข้าโดยบังเอิญ  ร้านนั้นอยู่ริมน้ำเลย  ถ้าเป็นช่วงกลางวันบรรยากาศน่าจะดีมาก  ตอนที่ผมเข้าไปในร้านเห็นลูกค้าฝรั่งเต็มเลย  ทั้งที่ ๆ เป็นร้านข้าวต้มกับพวกอาหารไทย

อาหารที่สั่งนั้นก็เป็นกับข้าวที่กินกับข้าวต้มง่าย ๆ พวกกุ้ยฉ่ายขาวผัดเต้าหู้  ไข่เจียวกุ้งสับ  ที่พิเศษหน่อยก็เป็นยำผักรวมทอด  ซึ่งรสชาติไม่ได้อร่อยระดับต้องตามมาชิม  แต่ก็ถือว่าได้มาตรฐานทุกอย่างครับ  แต่ที่น่าเชียร์ก็เห็นจะเป็นเรื่องราคาซึ่งถูกกว่าที่คาดไว้เยอะมาก  ร้านอาหารริมน้ำ กับข้าว 4-5 อย่าง ในราคาสามร้อยนิด ๆ ถือว่าเซอร์ไพรส์พอควร   

ของดีราคาไม่แพง น่าจะมาลองชิมกันดูครับ ^^